# Dabaszinātnes un matemātikas fakultātes

# Anatomijas un fizioloģijas katedra

**DOCENTS**

**Galvenie uzdevumi un pienākumi**

1. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecības darbu zinātnes apakšnozarē, kas atbilst docenta amata nosaukumam;

2.2. sagatavot studiju kursu materiālus, lasīt lekcijas, vadīt praktiskās nodarbības, konsultācijas un organizēt pārbaudījumus sekojošos kursos un studiju programmās:

|  |  |  |  |  |
| --- | --- | --- | --- | --- |
| Studiju  programma | Studiju kursa nosaukums | KP | Kontakt-stundas | Sadaļa  (A, B, C) |
| D0154 PBSP Fizioterapija | Medi1034 Cilvēka fizioloģija | 6 | 92 | A |
| D0154 PBSP Fizioterapija | Medi1036 Medicīniskā terminoloģija angļu valodā | 2 | 32 | B |
| D0154 PBSP Fizioterapija | Medi1045 Kustību analīzes pamati un motorā kontrole | 3 | 48 | B |
| D0154 PBSP Fizioterapija | Medi5004 Klīniskā prakse fizioterapijā I | 6 | Prakses noslēguma konferences komisijas loceklis – 1 students x ¼ stundas | B |
| D0154 PBSP Fizioterapija | Medi3039 Klīniskā prakse fizioterapijā II | 6 | Prakses noslēguma konferences komisijas loceklis - 1 students x ¼ stundas | B |
| D0154 PBSP Fizioterapija | Medi5017 Bakalaura darba izstrāde | 4 | 1 students x 14 stundas | A |
| D0154 PBSP Fizioterapija | Medi5018 Bakalaura darba izstrāde | 8 | 1 students x 14 stundas | A |
| D0154 PBSP Fizioterapija | Medi2034 Muskuļu funkcionālā novērtēšana un kinezioloģija | 3 | 48 | B |
| D0154 PBSP Fizioterapija | Medi3040 Bakalaura darba izstrādes metodoloģija | 2 | 32 | A |
| D0154 PBSP Fizioterapija | DatZ1084 Datu apstrāde veselības aprūpē | 2 | 32 | A |
| D0154 PBSP Fizioterapija | Vete2002 Studiju darbs II | 1 | 1 students x 8 stundas | A |
| D0154 PBSP Fizioterapija | Medi3029 Studiju darbs III | 1 | 1 students x 8 stundas | A |
| D139B PBSP Skolotājs (Sporta un sociālo zinību skolotājs) | Biol2002 Sporta fizioloģija | 2 | 32 | B |
| D139E PMS Izglītība | Peda4067 Sporta menedžments un veselība: Atlēta funkcionālā izmeklēšana | 2 | Studiju kurss tiek dalīts ar citu pasniedzēju – 6 (mazā grupa) | B |
| D01BZ PBSP Māszinības | Medi4029 Fizioloģija I: Cilvēka fizioloģija | 2 | 32 | A |
| D01BZ PBSP Māszinības | MediK001 Studiju darbs I: Sabiedrības veselības veicināšana | 1 | 1 students x 8 stundas | B |

2.3. ievēlēšanas periodā publicēt/apstiprināt publicēšanai vismaz 2 rakstus zinātniskajos izdevumos, kas indeksēti Web of Science un/vai SCOPUS datu bāzēs;  
2.4. piedalīties Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;  
2.5. ievēlēšanas periodā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;  
2.6. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;  
2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);  
2.8. ievēlēšanas periodā piedalīties/organizēt vismaz vienu zinātnes popularizēšanas pasākumu, pārstāvot DU;  
2.9. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir doktora grāds bioloģijā vai medicīnā.

2. Ievērojot nepieciešamību studējošajiem apgūt praktiskās iemaņas un zināšanas, profesionālo studiju profila priekšmetos docenta amatā ar augstāko izglītību, bet ar pasniedzamajam priekšmetam atbilstošu vismaz 7 gadu praktiskā darba stāžu, var ievēlēt akadēmisko personālu bez zinātniskā grāda.

3. Spēja patstāvīgi lasīt lekciju kursus, vadīt praktiskās nodarbības, konsultācijas un organizēt pārbaudījumus 2. sadaļas 2.2.2. apakšpunkta minētājos studiju kursos.

4. Angļu valodas prasme C1 līmenī.